Egyéni mobilitási beszámoló

Classroom Management Solutions for Teachers: New Methodologies, Effective Motivation, Cooperation and Evaluation Strategies

Mobilitásom megkezdése előtt sok kurzus leírását olvastam át, végül a címben megjelölt képzés ragadta meg legjobban figyelmem az összetettsége, sokrétűsége miatt. Ideális tanulási lehetőségnek bizonyult mind osztályfőnökként, mind pedig nyelvtanárként, s ennek megfelelően előre megfogalmaztam elvárásaimat, összeszedtem a témához kapcsolódó, eddigi munkám során felmerülő nehézségeimet, kérdéseimet, tapasztalataimat.

A képző kérésének eleget téve egy prezentációval készültem, hogy iskolánkat a megfelelő módon képviseljem, és népszerűsítsem a képzésen résztvevő kollégáim körében, hogy a későbbiekben az iskolák közötti együttműködés létrejöhessen.

A képzés lehetőséget biztosított az osztálytermi viselkedési formák hatékony megalapozására, kezelésére, ebbe beletartozott: szabályok közös formálása, logikus következmények rögzítése, problémás tanulók kezelése kooperatív technikával, ezen technika előkészítésének gyakorlati módszereinek megismerése. Képzés célja a mindennapi (és élethosszig tartó) tanuláshoz szükséges motiválási módszerek megismerése, a tanuló autonóm tanulására, önreflexiójára, önértékelésére építő motiválás eszközeinek megismerése volt. Ugyanakkor, mindemellett központi eleme volt a képzésünknek a tanárok motiváltságának kérdése is, melyre igen nagy hangsúlyt fektettünk a képzés első napjaiban. A kurzus végére a tanárok motiváltságának mindenkori fenntartása, s a kiégés megelőzésének (wellbeing, mindfulness, burnout prevention) témája számomra is központi fontosságúvá vált, hiszen egy mentálisan egészséges, kiegyensúlyozott, boldog, motivált pedagógus a kulcsa annak, hogy a tanulóink is azok legyenek.

Iskolánk nagy hangsúlyt fektet a gyermekközpontú oktatásra, ahhoz viszont, hogy ez, és a koncepció köré épülő összes elem effektíve megvalósuljon elengedhetetlen a tanár, mint „mentor” „segítő” szerepének megismerése. Ahogy említettem, képzésem lehetőséget adott, hogy részleteiben megismerjem és bővítsem saját (tanári), kiégést megelőző motiválási eszköztáramat, valamint tanulóim motiválásának változatos módszereit, legyen szó akár a kommunikációt fejlesztő kooperatív tanulásról, az önálló tanulást, aktív tanulói bevonódást segítő „Flipped classroom” módszeréről, vagy a kreativitást, érdeklődést és kritikus gondolkodást előtérbe helyező munkaformákról. Képzőnk interaktív előadásokkal, egyéni/pármunkába kiadott feladatokkal igyekezett az elméleti anyagot gyakorlatban is megmutatni a csoport tagjainak.

Kéttannyelvű iskolában dolgozó nyelvtanárként, de akár osztályfőnökként, és magyartanárként is mindezen készségek, kompetenciák támogatása és használata elengedhetetlen az osztályteremben, de még azon kívül is. A képzés nyújtotta változatos elméleti és gyakorlati eszköztárral a mindennapokban is könnyedén, s nagy sikerrel boldogultam a képzés elvégzése után, ehhez nagyban hozzájárult a képzés végén elkészített „akció terv”, melyben előre megfogalmaztam elvárásaimat magammal szemben, s tervet készítettem a tanultak gyakorlati megvalósításához.

A képzés alatt megszerzett tudásanyag a mindennapokba beépíthető gyakorlati elemeket, praktikákat tartalmaz, melyeket nem csak nyelvtanárok, hanem bármilyen beosztásban dolgozó pedagógus alkalmazhat, korosztálytól függetlenül.

Rendkívül szerencsésnek érzem magam, hogy a mobilitásom egy hetében nem csak szakmai tudásra, de nemzetközi kapcsolatokra, barátságokra is szert tehettem, mindemellett pedig a kurzus megkezdésével egy önismereti utazás is kezdetét vette.

A képen szöveg, fedett pályás, fal, számítógép látható

Automatikusan generált leírás

A képen szöveg, bútorok, asztal, fedett pályás látható

Automatikusan generált leírásA képen személy, ruházat, fedett pályás, bútorok látható

Automatikusan generált leírásA képen személy, ruházat, fal, Emberi arc látható

Automatikusan generált leírásA képen épület, kültéri, ruházat, személy látható

Automatikusan generált leírásA képen ruházat, fedett pályás, személy, fal látható

Automatikusan generált leírás